section_heading: Dizajn i razvoj
paragraph_text: F-1 je razvijen od ranijeg nadzvučnog trenažera Mitsubishi T-2. Lovačka verzija je napravljena veoma jednostavno: inženjeri su naprosto izvadili stražnje sjedalo i novi prostor iskoristili za dodatnu elektroniku. Osim promjene avionike te uklanjanja stražnjeg sjedala i ugradnje novog jednodjelnog vjetrobrana, jedina promjena velika promjena je bilo omogućavanje nošenja veće količine ubojnog tereta. Ugrađen je 20mm top M61A1 Vulcan i postavljeno je sedam podvjesnih točaka. Podvjesne točke pod trupom i s unutarnje strane krila mogu biti korištene za nošenje dodatnog goriva. Osnovno oružje F-1 su protubrodske rakete ASM-1 i ASM-2 velikog dometa. Za samoobranu F-1 loristi AIM-9 Sidewinder i obično nosi jedan par, ali za sekundarnu protuzračnu ulogu ih može ponijeti i više. Uz to može nositi i bombe za napade na zemlju i pomorske ciljeve. Na bombe se može ugraditi sustav lasersko navođenja čime postaju precizno navođena udarna streljiva.